sonderborg.dk

Copenhagen Drummers
2027-01-29 20:00 (Europe/Copenhagen) | Sønderborg Teater, Strandvej 1, Sønderborg, 6400
Copenhagen Drummers er tilbage med et nyt, eksplosivt liveshow.
I mere end halvandet årti har Copenhagen Drummers skubbet til grænserne for, hvad en koncert kan være. Med lækre rytmer, rå energi, utraditionelle instrumenter og vilde visuelle eﬀekter skaber den kompromisløse gruppe af trommeslagere endnu en gang et gennemført og fantasifuldt univers, der katapulterer publikum op af stolene.
Glæd dig til ny musik, nye acts, nye kostumer, ny koreografi og scenografi – skabt fra dybderne af drengenes kaosbetonede, kreative maskinrum. Copenhagen Drummers leverer en raﬃneret, musikalsk oplevelse i en visuelt imponerende indpakning, krydret med skarp præcision og humor.
Bag showet står mere end 1.000 koncerter, over 100.000 solgte billetter og optrædener ved store tv- og livebegivenheder som Denmark’s Got Talent og Eurovision Song Contest, samt festivalscener og arenashows med navne som Kygo, Kongsted, Two Friends og DJ Aligator.
Og har du smagt på Copenhagen Drummers tidligere, vil du ikke være i tvivl: Det her show er Next Level. NEXT LEVEL TOUR er en liveoplevelse, der samler publikum på tværs af generationer – et ekstraordinært show, der skal mærkes – ikke forklares.

Slyngelorkestret
2027-01-24 15:00 | Koncertsalen Alsion, Alsion 2, Sønderborg, 6400, Danmark
Intet nytår uden Slyngelorkestrets festlige nytårskoncert i Koncertsalen Alsion!
Det bliver sædvanen tro festligt ud over enhver beskrivelse, når Slyngelorkestret lader de musikalske proppper springe. Glæd dig allerede nu til festfyrværkeri af populær musik, hvor alle i salen – både musikere og publikum – ikke sidder stille på deres stole.
Repertoiret spænder fra wieneroperetternes fejende valserytmer over Lumbyes indsmigrende melodier til vore dages moderne musicaltoner og filmmusik.

Maggie Reilly
2027-01-21 19:00 | Sønderborg Teater, Strandvej 1, Sønderborg, 6400
Den skotske sangerinde Maggie Reilly bliver ofte kaldt den keltiske stemme fra Skotland. Hun slog for alvor igennem i 1980’erne som stemmen bag nogle af Mike Oldfields største klassikere.
Hendes karakteristiske og krystalklare vokal gjorde sange som “Moonlight Shadow”, “To France”, “Family Man” og “Foreign Affair” til tidløse hits, der stadig spilles verden over.
Med millioner af solgte albums og en stemme, der har sat sit præg på en hel generation, er Maggie Reilly blevet en af de mest genkendelige kvindelige vokaler i europæisk pop- og rockhistorie.
Efter succesen med Mike Oldfield indledte hun en stærk international solokarriere, hvor debutalbummet “Echoes” (1991) blev et gennembrud. Albummet indeholdt hendes eget verdenshit “Everytime We Touch” samt de populære singler “Wait” og “Tears in the Rain”, som hurtigt blev store radiohits i Europa og Skandinavien.
Publikum kan se frem til en koncertoplevelse fyldt med nostalgi, store melodier og en stemme, der stadig står lysende stærkt. På repertoiret er naturligvis de ikoniske Mike Oldfield-klassikere samt Maggie Reillys egne hits – ikke mindst “Everytime We Touch”, der stadig rører publikum verden over.

Julekoncert med Per Nielsen
2026-12-20 19:30 - 20:40 | Sct. Marie Kirke, Sønderborg, Kirketorvet, Sønderborg, 6400
Lad julestemningen sænke sig i hjertet af Sønderborg, når Sct. Marie Kirke byder indenfor til en stemningsfuld julekoncert med den talentfulde trompetist Per Nielsen. Per, som til dagligt fortolker klassiske toner for Sønderjyllands Symfoniorkester, er klar til at skabe en magisk aften fyldt med velkendte julemelodier og varme toner under kirkerummets gotiske hvælvinger.
I samspil med pianist Jacob Trautner og den fremragende violinist Alexandru Radu vil Per Nielsen fylde kirkeskibet med toner, der indbyder til eftertænksomhed og ro i en travl juletiden. Koncerten tilbyder en unik mulighed for at opleve klassiske juletoner i nye, virtuose arrangementer, der uden tvivl vil efterlade gæsterne med en følelse af højtid og forventningens glæde.
Hver december har Per Nielsen tradition for at bringe juleglæde til publikum i hele landet, og hans julekoncerter er efterhånden blevet en fast del af mange danskeres juletraditioner. Så træd ind fra vinterkulden, og lad dit hjerte varmes ved denne særlige musikbegivenhed, hvor den klassiske musiks storhed møder julens charme.
Billetter kan erhverves online via https://billetsalg.julekoncerter.dk/koncert/per-nielsen-i-sct-marie-kirke-soenderborg/, og gæster opfordres til at sikre deres pladser i god tid, da Per Nielsens julekoncerter er kendt for at være eftertragtede.
Find vej til en uforglemmelig aften i Sct. Marie Kirke, Kirke Alle 4, 20. december kl. 19:30, og lad julens musik fylde din sjæl.

Børstes Juleshow - en del af RytmeRæs // Sønderborghus
2026-12-13 14:00 - 15:00 | Sønderborghus, Martin Nyrops Plads 2, Sønderborg, 6400
Børstes Juleshow er en del af RytmeRæs.

Der skal købes billet til både børn og voksne. Børn under 3 år på skødet af en voksen er gratis til RytmeRæs koncerterne.
Pindsvinet Børste fra Minisjang på DR kommer på besøg med sit juleshow. Der vil blives sunget julesange, danset og hygget. Showet er målrettet børn i alderen 2-4 år og varer ca. 35 min. Efter showet vil der være mulighed for at komme helt tæt på Børste og hilse på ham.

Så' det jul
2026-12-13 14:00, 2026-12-12 16:00 | Koncertsalen Alsion, Alsion 2, Sønderborg, 6400, Danmark
En tradition, der kun vokser sig større og større år for år!
Atter inviterer Sønderjysk Pigekor og Drengekor til julekoncert med sang, dans og masser af nisser på scenen.
Der er garanti for julestemning og masser af sangglæde, når de 200 sangere og gæster går på scenen.

Free webinar: The Danish Healthcare System
2026-12-10 17:00 - 19:00
The Danish healthcare system is universal. Therefore, all residents in Denmark (citizens holding a CPR number) have access to the public healthcare system, and most services are free.
The primary focus of this event will be the Danish healthcare system. You will receive an overview of its structure, basic principles, and how to navigate it.
It’s important to note that this event is not a medical seminar. Instead, it’s designed to provide you with practical and general insights into the Danish healthcare system, specifically tailored for international residents in Denmark.
Here you can sign up for the event. The event is a webinar, and you will receive a link for the event a few hours before it begins.
Sign-up is possible until 14.00 on the day of the event. Please note that the event will not be recorded.
We eagerly look forward to your active participation in this event!

Onlineberatung auf Deutsch für mögliche Jobzuzügler
2026-12-10 14:20 - 15:30
Spielst du mit dem Gedanken, in der Gemeinde Sønderborg zu arbeiten und zu leben? Dann nehme an unserer Onlineberatung mit dem Zuzüglerservice Sønderborg teil. In der Gemeinde Sønderborg suchen wir insbesondere nach Ingenieure, Gesundheitspersonal (Altenpfleger, Krankenpfleger, Ärzte, Hebammen), Kellner und Köche sowie Handwerker aller Art.
Während der Sitzung erhälst du Informationen zu folgenden Themen:

Jobsuche und Bewerbungswebinare
Dänischkurse
Wohnmöglichkeiten
Kindergärten und Schulen
Kultur- und Freizeitmöglichkeiten

Bei detaillierteren Fragen zu u.a. Steuern, Aufenthaltsgenehmigung, Krankenkasse, Kauf einer Immobilie etc. wirst du an jene Behörden und Instanzen weitergeleitet, die über das nötige Spezialwissen verfügen. Darüber hinaus hast du die Möglichkeit, Fragen zu stellen sowie andere, mögliche Zuzügler aus deutschsprachigen Ländern kennenzulernen.
Unter www.sonderborg.dk/zuzugler findest du viele wertvolle Informationen, die deinen Umzug in die Gemeinde Sønderborg erleichtern. Wir haben auch eine “Schritt für Schritt-Anleitung” zur Auswanderung nach Dänemark/Sønderborg für dich zusammengestellt.
Um an der Onlineberatung teilnehmen zu können, muss man das Interesse an einer Arbeit in der Gemeinde Sønderborg haben und sich online anmelden. Du erhälst dann ein Bestätigungsschreiben mit einem Anmeldelink.
Die Onlineberatung findet auf Deutsch und überwiegend an Donnerstagen von 14.20 bis 15.30 Uhr statt.
Termine in 2026 (mit Vorbehalt):
19. März, 23. April, 21. Mai, 18. Juni, 16. Juli, 20. August, 10. September, 8. Oktober, 12. November und 10. Dezember 2026.

Pro Musica
2026-11-29 15:00 | Koncertsalen Alsion, Alsion 2, Sønderborg, 6400, Danmark
Oplev Koncertsalen Alsions vidunderlige akustik med fri entre.
ProMusica er et kammermusikforum for Sønderjyllands Symfoniorkesters egne musikere.
Her får kammermusik og solistværker sin helt egen plads. Programmet offentliggøres 14 dage før koncerten på www.promusica.dk.
Cafe Alsion tilbyder kaffe- og kagebord.
FRI ENTRE.

The Julekalender
2026-11-26 19:30, 2026-11-25 19:30, 2026-11-24 19:30 | Sønderborg Teater, Strandvej 1, Sønderborg, 6400
Oluuuuf, a står under a mistelteeen!
The Julekalender som teater er lige, som du kender den fra TV. De tre nisser Fritz, Hansi og Gūnther bliver sendt til en gammel nissehule i Jylland nær Oluf og Gertrud Sands hus. Deres mission er at finde nøglen til spilledåsen, der holder nissen Gammel Nok i live. Med sig har de Den Store Bog, som indeholder svar på næsten alt, og endelig ikke må falde i den onde Nåsåers hænder. Men en dag banker en mystisk mand ved navn Benny på døren til Oluf og Gertrud Sand, og han har skumle planer…
Glæd dig til et gensyn med Gertruds store kasse med julepynt og “æ mistelten”. Skuespillerne Gordon Kennedy, Niels Olsen og Christian Damsgaard indtager scenen som de velkendte karakterer..

Nikolaj Stokholm (EKSTRA)
2026-11-26 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

Julearrangement Haveselskabet Sønderborg
2026-11-25 19:00 - 22:00 | Frivillighedens Hus, 6400 Sønderborg, Perlegade 50, Sønderborg, 6400
Anni Henry Christensen fra Annis blomster giver os tips og ideer til, hvordan vi kan pynte op til jul. Flere dekorationer udloddes i amerikansk lotteri.
Pris medlemmer 80 kr.
Pris ikke medlemmer 130 kr.
Kaffe/te og kage er med i prisen.
Betaling sker på stedet.
Tilmelding til Birgit Damm på tlf. 2249 2295/birgit@da2m.dk

Orange Dage 2026
2026-11-25 15:00 - 19:30
Kvindeparaplyen markerer traditionen tro Orange Dage 27. november 2026 med optog og arrangement i Frivillighedens Hus.
Orange Dage er FN’s kampagne for “Stop vold mod kvinder”, som markeres hvert år i perioden 25. november til 16. december. I Sønderborg har vi udstilling i Frivillighedens Hus og Multikulturhuset, og rundt om i byen er skulpturer dekoreret med orange bånd og QR-koder.

Heino Fixer En Fest – en del af RytmeRæs // Sønderborghus
2026-11-22 14:00 - 15:00 | Sønderborghus, Martin Nyrops Plads 2, Sønderborg, 6400
Heino Fixer En Fest er en del af RytmeRæs.
Der skal købes billet til både børn og voksne. Børn under 3 år på skødet af en voksen er gratis til RytmeRæs koncerterne.

Heino synes, vi alle sammen trænger til at være glade. Vi skal ikke gå rundt og være triste og bange for noget som helst. Derfor vil Heino holde en fest for børnene og deres forældre. Så han går i gang med at bygge en kæmpestor stjerne, som kan glimte og skabe rammen for en fest med farver og glimmer. Problemet for Heino er, at han ikke er så god til at bygge, som han praler med at være. Han mener selv, at alt, hvad han rører ved bliver til guld, men efterhånden som showet skrider frem kommer Heino i større og større problemer. Han slår sig, falder i tingene og det hele falder helt bogstaveligt sammen om ørerne på ham. Og da han er længst nede, så må børnene hjælpe ham. Og heldigvis får de sammen skabt en fest, hvor alle kan danse og have det sjovt.

Calling all students! Get wet and eat pizza at Humlehøj svømmehal
2026-11-21 13:00 - 17:00 | Humlehøj Svømmehal, Stråbjergvej 1, Sønderborg, 6400, Danmark
Bring your swimsuit for a fun-filled afternoon at Humlehøj swimming pool! Enjoy swimming, water games, and, afterwards, a tasty pizza with friends.
*Pizza included

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Specialklassen
2026-11-19 19:30 | Sønderborg Teater, Strandvej 1, Sønderborg, 6400
I en tid hvor verdensfreden synes at være mere ustabil end en dansk tarm efter karry. I et land hvor ulve og andre kriminelle bander truer styrken i aftenkaffen og sprødheden af morgenbrødet. Og i en verden hvor kønsflydende aktivister med blåt hår generer voksne mænd i lykra med åreknuder – der må man spørge sig selv:
Er det for meget?
Kan vi snart holde til flere ting, der går over vores grænser, og hvem i hede hule
h#%&€ har sat prisen på kærnemælk op med 30 procent?!
Og som om alt dette ikke var nok, så kommer Specialklassen igen på en stor comedy tour rundt i landet!
I snart 20 år har de improviserende komikere Kasper Gattrup, Kasper Le Fevre og Rasmus Søndergaard været leveringsdygtige i helt og aldeles uforberedte shows, hvor publikum, udover at have betalt for billetten, også har måttet fodre de tre midaldrende mænd med inputs og forslag til deres vanvittige scener, sange og sketches, som hver aften fødes for første gang på scenen.Og nu gør de altså igen med showet Er Det For Meget?

Dire Straits Tribute
2026-11-18 19:00 | Sønderborg Teater, Strandvej 1, Sønderborg, 6400
“Uden tvivl Europas bedste Dire Straits-hyldest”
Oplev magien, energien og de uforglemmelige hits fra et af rockhistoriens største bands, når Money for Nothing indtager scenen. Siden dannelsen i 2000 har bandet begejstret publikum i hele Europa med deres imponerende evne til at genskabe den ikoniske Dire Straits-lyd! med respekt, præcision og kæmpe musikalsk overskud.
Med et line-up af topklassemusikere leverer Money for Nothing et sceneshow, der ikke blot er en koncert, men en helstøbt hyldest til Mark Knopfler og hans legendariske band. Publikum bliver taget med på en musikalsk rejse gennem hele kataloget – fra gennembrudshittet Sultans of Swing til klassikere som Brothers in Arms, Walk of Life og selvfølgelig Money for Nothing, der med Sting på gæstevokal skrev historie som den allerførste musikvideo vist på MTV.
Bandets optrædener er blevet hyldet i både presse og blandt fans:
“Tag ikke fejl, de er gode, meget gode!”- The Observer
Money for Nothing har spillet på alt fra intime teaterscener til store festivaler, og i 2010 var de en af hovedattraktionerne på Europas største tribute-festival, ligesom de har delt scene med rocklegender som Roy Wood.
For enhver Dire Straits-fan og alle, der elsker klassisk rock – er Money for Nothing et absolut must see.

Magt for enhver pris
2026-11-14 19:30 | Koncertsalen Alsion, Alsion 2, Sønderborg, 6400, Danmark
Alle kæmper om den. De fleste har mistet den. Hvordan får vi den tilbage? Magten.
Megalomane tech-milliardærer, korrupte politikere og velmenende mellemledere har i en uhellig alliance taget magten fra os. Tilbage står vi med en klode i brand, galoperende skærmafhængighed og et bureaukrati, der vokser hurtigere end ministerpensionerne. Men nok er nok!
I MAGT har vi sat os for at generobre det tabte. Vi vil afsløre kejserens manglende klæder og kortslutte de negative nyhedsstrømme. For så længe vi har blæk i pennen og strenge på guitaren, vil vi insistere på at grine undergangsstemningen lige op i dens latterlige fjæs. Og vi håber, I vil grine med!
Vi giver jer musik. Vi giver jer satire. Vi giver jer MAGT FOR ENHVER PRIS.

Solisterier
2026-11-14 08:00 - 17:00 | Koncertsalen Alsion, Alsion 2, Sønderborg, 6400, Danmark
Sæt X i kalenderen.
Vi arbejder på endnu en fantastisk lørdag eftermiddag med nogle af Danmarks bedste solister. Mere info følger.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

When Saints Go Machine SEATED
2026-11-06 20:00 | Sønderborg Teater, Strandvej 1, Sønderborg, 6400
Den genre-brydende elektroniske trio inviterer til en ny og mere nærværende koncertoplevelse.
When Saints Go Machine er kendt for deres storslåede liveproduktioner og intenst pulserende elektroniske univers. Nu skrues der ned for volumen og op for nærværet, når trioen tager på turné med en række siddende koncerter i nogle af landets smukkeste koncertsale.
I centrum står Nikolaj Manuel Vonsild og hans helt særlige stemme. En stemme, der særligt nu får fornyet opmærksomhed, når han medvirker i 2026 sæsonen af Toppen af Poppen til foråret, og som til disse koncerter bliver det bærende instrument.
Med publikum siddende og rummet som medspiller åbner When Saints Go Machine for en mere intim, sårbar og lyttende koncertform. Koncerterne er skabt til sale, hvor akustik og atmosfære forstærker oplevelsen, og hvor musikken kan foldes helt ud.
Deres lydunivers – fra både det anmelderroste seneste album Greatest Escape til hele bagkataloget – får nyt liv, hvor stilheden får plads og pauserne får betydning.
Som Nikolaj Manuel Vonsild selv beskriver det: “Vi holder igen for at kunne give mere.”
When Saints Go Machine – SEATED 2026 er en invitation til at opleve musikken på en ny måde og komme endnu tættere på.
En invitation til at opleve When Saints Go Machine, som du aldrig har hørt dem før.

Musikduellen med Hammer & Cillius
2026-11-06 19:30 | Koncertsalen Alsion, Alsion 2, Sønderborg, 6400, Danmark
Kom med til årtiet duel mellem de to musikelskere Hammer og Cilius, som skal dyste i at lægge det bedste musikkorpsprogram! Hvem har den bedste ouverture? Det bedste march? Den bedste solist?
Det bliver festligt, sjovt og ikke mindst en fryd for ørene!
Hammer og Cilius
Frederik Cilius og Mathias Hammer er den klassiske musiks dynamiske duo. Som musikalske konkurrenter er de kendt som holdkaptajner i ’Den Klassiske Musikquiz’ på DR2, hvor de duellerer om at genkende musik spillet baglæns eller ud fra blot én tone. I radioprogrammet ’Hammer og Cilius’ på P2 er rivaliseringen lagt på hylden, når de to venner formidler deres musikpassion med høj underholdningsværdi. Hammer og Cilius er kendt for deres humor, viden og entusiasme for klassisk musik. De formår at formidle musikken på en levende og tilgængelig måde, der både underholder og oplyser.
Med Frederik Cilius og Mathias Hammer sammen på scenen er der garanti for latter, overraskelser og imponerende viden om klassisk musik.
Frederik Cilius
Frederik Cilius (f. 1986 i Sønderborg) er et dansk multitalent, der markerer sig som satiriker, skuespiller, radio/tv-vært, musikformidler og klarinettist. Han er uddannet fra Det Jyske Musikkonservatorium og Jacobs School of Music ved Indiana University Bloomington. Med sin musikalske baggrund og interesse kombineret med en skarp tunge er han den oplagte underholdende formidler af klassisk musik. Elskere af klassisk musik vil kende ham som blandt andet holdkaptajn i Den Klassiske Musikquiz på DR, radioprogrammet Hammer & Cilius og som en af de operarejsende i DR-serien Operarejsen.
Cilius begyndte sin karriere på DR som vært for klassiske musikprogrammer som “Den Slukkede Mikrofon” og senere “Cilius-Patruljen,” hvor han præsenterede unge musikere. Han har også arbejdet programmer som “Taktløs” på P2 sammen med Allan Gravgaard Madsen.
I 2015 startede Frederik Cilius sammen med Rasmus Bruun det populære satireprogram “Den Korte Radioavis,” hvor han spiller den kontroversielle seniorkorrespondent Kirsten Birgit Schiøtz Kretz Hørsholm. Programmet vandt flere priser og satte Cilius/Bruun på landkortet som et af Danmarks mest prominente satirikerpar.
Frederik Cilius har desuden medvirket i talrige film og TV-serier. Hans alsidige talent, der spænder over satire, skuespil og musik har gjort ham til en markant skikkelse inden for dansk underholdning.
Mathias Hammer
Mathias Hammer (f. 1982) er musikformidler og vært i DR. I radioens P2 har han siden 2010 præsenteret DR Symfoniorkestrets Torsdagskoncerter for både publikum og radiolyttere på P2. Han har skabt podcast-serier om Niels W. Gade, Carl Nielsen og Beethoven. Og han er fast vært i programmet ’Mesterværker’. Frem til 2021 var han, sammen med Frederik Cilius, vært i det populære radioprogram ’Hammer og Cilius’.
Hammer og Cilius er også de to faste holdkaptajner i ’Den Klassiske Musikquiz’ på DR2. I TV er Mathias også vært i musikprogrammer som ’Danmark synger julen ind’, ’DR2 Klassisk’, ’På bølgelængde med Mathias Hammer’ og ’Live fra Højskolesangbogen’.
Mathias Hammer sad i højskolesangbogsudvalget, der udvalgte sangene til den seneste udgave af Højskolesangbogen og holder foredrag og sangarrangementer i hele landet. Han er desuden vært på en række af landets førende klassiske musikfestivaler – såsom Hindsgavl Festival, Copenhagen Opera Festival og Stjernestunder i Tivoli. Som konferencier har Mathias Hammer arbejdet med alle Danmarks symfoniorkestre og førende ensembler.
Mathias er solistuddannet koncertpianist fra Det Jyske Musikkonservatorium i Aarhus i 2011.

Jesper Lohmann & Orkester
2026-11-04 19:30 | Sønderborg Teater, Strandvej 1, Sønderborg, 6400
Et show med både stor sceneglans og ægte menneskelighed. En aften, hvor sangene, historierne og swinget går op i en højere enhed.
Der er entertainere. Og så er der Jesper Lohmann. Han kan som få bevæge sig mellem det flamboyante og det inderlige, og med sin helt egen swingende stil har han for længst slået sit navn fast som en stor sanger, fortolker og scenepersonlighed.
På tv, film og teater har Lohmann ofte spillet de slemme fyre, men han er en charmerende én af slagsen. Og netop i det krydsfelt, hvor rå kant møder varme, og hvor glimt i øjet møder poesi, toner han frem som en moderne og særegen entertainer. For bag crooneren og showmanden gemmer sig et følsomt gemyt, der tør gå dybt i sine egne lag – og fortælle om sit liv på en måde, så vi selv bliver ramt på vores eget.
I turnéshowet “Fra Vegas til Vesterbro” inviterer Jesper Lohmann & Orkester publikum med på en musikalsk rejse fra de store, glitrende amerikanske scener til den danske baggårdsromantik – med swing, svaj og glimt i øjet. Her binder han sange fra sit liv i musikken sammen med personlige fortællinger, anekdoter og et nærvær, der kan mærkes helt ud på bagerste række.
Det skal swinge
Otto Brandenburg er citeret for sige: “Hvis ikke det swinger, ja så kan det sgu være lige meget!” Det løfte tager Lohmann alvorligt.
Med respektfulde referencer til Elvis’ ikoniske nerve og Ottos danske cool – og med Lohmanns egen crooner-stil i front – ser han tilbage på de seneste 20 års musikalske udskejelser, hvor han har været rundt i snart sagt alle genrer og universer: fra Johnny Cash og Elvis Presley til Frank Sinatra & Dean Martin samt stærke danske fortællinger og karakterportrætter.

Hjortebrunsttur
2026-11-01 16:00 - 19:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag med på en gåtur i Nørreskoven på Als, hvor vi hører lidt om dåvildtets biologi og forhåbentlig hører en af Danmarks største landlevende pattedyr dåhjorten brunste. Ta’ med i skoven og lyt til kæmperne. Vi slutter turen med lidt til ganen.
Dåvildtet er i brunst og der kæmpes om de bedste territorier og hundyrenes gunst.
Vi slutter turen med lidt til ganen.

Trines mor
2026-10-31 18:30 | Sønderborg Teater, Strandvej 1, Sønderborg, 6400
Du forstår jo ikke din egen mor! Bodil Jørgensen og Lisbet Wulff bringer den tåkrummende mor-datter konflikt på de skrå brædder.
Den ikoniske mor-datter konflikt fra Rytteriet, Trines mor, rykker ud af skærmen og ind på scenen. For allerførste gang kan publikum opleve Bodil Jørgensen og Lisbeth Wulff live på scenen i et show, der samler det bedste fra to årtiers telefonsamtaler – og giver publikum mulighed for at krumme tæer, når mor igen ringer Trine op.
Og ringer. Og ringer.
Det bliver grænseoverskridende, genkendeligt og helt igennem ustyrligt!
Lige så vanvittigt som vi husker det
Rytteriet startede som radiosatire på DR i 2009 og blev hurtigt et af de mest populære satireprogrammer i Danmark. Med sin tossede humor og skæve blik på hverdagens absurditeter har Rytteriet skabt en række uforglemmelige karakterer, hvoraf Trines mor er blandt de mest elskede og genkendelige.
Med sin blanding af overbeskyttelse, grænseoverskridende kommentarer og skarpe komik portrætterer Bodil Jørgensen en morrolle, over for Lisbeths Wulffs Trine, der både er frustrerende, rørende og umulig at komme udenom.
I Trines Mor samles de bedste telefonsamtaler gennem tiden, krydret med nye scener og overraskelser, i en festlig hyldest til familiebåndet som vi elsker at hade. Showet leveres med DJ Lisa Kaye som aftenens dj-discodronning, der vil sørge for benvarmere, dans og musik, der tager publikum med tilbage til Trines barndom og opvækst i parcelhushaven.
Det bliver et skørt show fuld af overraskelser om familiebånd, telefonledninger og navlestrenge, der nægter at blive klippet over.
Som Bodil Jørgensen og Lisbeth Wulff selv siger:
“Vi kan love, det bliver et helvede. Vi vil rive Trine rundt i landet – og det bliver ikke en søndagstur. Vi garanterer varme, latter, dans og drama. Og vi lover, at mor går over grænsen. Mange gange.”

TV2
2026-10-30 19:30 | Koncertsalen Alsion, Alsion 2, Sønderborg, 6400, Danmark
Det bliver så hyggeligt: TV-2 er klar til at begejstre i Alsion – endnu engang.
Oven på albumudgivelsen “Som Om Vi Ikke Har Mere At Sige” og karrierens største headlinerkoncert i Royal Arena, vender TV-2 retur til koncert- og kulturhusene med et siddende, intimt og semi-akustisk koncertformat i efteråret 2026. Og det omfatter naturligvis også Koncertsalen Alsion.
“Som om vi ingen øjne har
som om vi ikke ser hvad der sker
Som om vi kender alle svar
som om vi ikke kan undres mer “
Med en karriere der spænder over fire årtier, og hvor de samme fire bandmedlemmer – Steffen Brandt, Hans Erik Lerchenfeld, Sven Gaul og Georg Olesen – har været omdrejningspunktet, er TV-2 en sjældenhed på den danske musikscene. Deres evne til at kommentere på kærlighed, samtid og hverdagen, pakket ind i en lun humor og en skarp satirisk pen, gør dem stadig lige så relevante som dengang, de begyndte. Måske endda mere relevante end nogensinde.
Bandet, der blev dannet i 1980, har været en af de mest markante stemmer i dansk musik – og nu er de klar til at skrive endnu et kapitel i deres imponerende historie med deres største indendørs koncerter til dato. I 2026 indtager TV-2 scenen i otte koncerthuse, og disse koncerter bliver et sjældent øjeblik for både nye og gamle fans at opleve Danmarks lykkeligste orkester.
Gennem deres karriere har det stået klart, at musikken og teksterne taler til os alle – uanset landsdel eller baggrund. TV-2’s betydning rækker langt ud over deres mange hits. Bandet har ikke blot leveret soundtracket til flere generationer af danskere med ikoniske sange som ‘Bag Duggede Ruder’, ‘Alt Hvad Hun Ville Var At Danse’ og ‘De Første Kærester På Månen’. De er ikke blot et band med hits – de er en institution i dansk musik. Og i 2026 står de igen klar til at dele deres musikalske rejse med et publikum, der rækker på tværs af generationer.

Et Hyldestshow Til Legenderne
2026-10-29 19:00 | Sønderborg Teater, Strandvej 1, Sønderborg, 6400
“Her får du alle de klassikere, vi danskere holder allermest af – leveret med hjerte, humor og højt humør.” – Edvard

Oplev en uforglemmelig aften fyldt med nostalgi, fest og fællessang, når LiveOplev inviterer til et storslået hyldestshow for tre af Danmarks største musikalske ikoner: Kim Larsen, Bamse og John Mogensen. Med et sprudlende liveband på scenen gennem hele showet genoplives de største klassikere, der gennem generationer har bundet danskerne sammen.
Ole Gas – Kim Larsen, som vi husker ham
Ole Gas er en ener på den danske musikscene. Han ligner, lyder og leverer Kim Larsen på en måde, der får publikum til at tro, at Gasolin-kongen selv er tilbage på scenen. Med uimodståelig charme, uimiskendelig stemme og bakket op af livebandet fører Ole Gas publikum gennem et hav af de største Larsen-hits.
René Jakobsen – Bamses Show med smæk på festen
“Venner, kom og se!” – René Jakobsen indtager scenen som Flemming “Bamse” Jørgensen i både lyd og look. Med den ikoniske stribede trøje, smækbukser og masser af varme leverer han en kavalkade af hits som Vimmersvej, I en lille båd der gynger, Venner kom og se og mange flere. Sammen med livebandet er der garanti for højt humør, fællessang og den helt særlige Bamse-stemning.
John Mogensen Live – Så længe vi lever, synger vi med
Forsanger Karsten Loft tager publikum med på en musikalsk rejse gennem John Mogensens legendariske univers. Med hits som Fut i fejemøget, Sidder på et værtshus og Så længe jeg lever bliver salen fyldt med grin, glæde og fælles minder. Undervejs krydres koncerten med små anekdoter om folkekunstneren, der ramte danskerne lige i hjertet, og livebandet sørger for at stemningen aldrig slipper taget i publikum.
“En aften du aldrig glemmer”
Tre legender. Tre fortolkere i verdensklasse. Ét stærkt liveband. Én uforglemmelig aften. Glæd dig til et show, hvor festen, musikken og de største danske klassikere går hånd i hånd! fra første tone til sidste fællessang.
